पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पूर्व सेना प्रमुख वीके सिंह ने कहा कि भारत और चाइना के बीच में सीमा निर्धारित करना आसान नहीं है। वर्ष 1959 में नेहरूजी के समय छोटा नक्शा बनाया गया था। इस नक्शे के आधार पर असली जमीन से लाइन मिलाना बहुत मुश्किल है। चाइना ने अपने सभी पड़ोसी देशों के साथ सीमा का निर्धारण कर लिया है। भारत के साथ सीमा निर्धारण को लेकर समझौता नहीं करना चाहता है। इससे चीन की मंशा पर शक होता है। जब तक पूरा तंत्र एक होकर देश हित में कार्रवाई नहीं करेगा। तब तक ऐसे ही समस्या चलती रहेगी। वीके सिंह रविवार को जयपुर में मेडी हेल्थ केयर की ओर से आयोजित हेल्थ केयर, बिजनेस और सर्विस उत्कृष्टता अवार्ड देने आए हुए थे।
मीडिया से बातचीत में उन्होंने कहा कि नक्सलवाद फिलहाल राजनीति का मामला नहीं है। समस्या सुलझाने का मामला है। कुछ विद्वान लोगों के कुर्सी पर बैठकर यह कह देने से सेना लगाई जानी चाहिए। यह सही नहीं है। सेना वहां लगाई जाती हैं। जहां पृथक देश का आंदोलन चल रहा हो। नक्सलवाद सनसनी फैलाना वाला आंदोलन नहीं है। यहां लोगों का शोषण हो रहा है। गवर्नमेंट ने जमीन और जंगल ऐसे लोगों को दे दिए हैं। जिनसे आदिवासियों का जीना दूभर हो गया है। यहां गवर्नेस नहीं है। उन्हें न्याय दिलवाना वाला नहीं है।
गांवों की हालात अभी भी 500 साल पहले जैसी ही है। इसलिए यहां लॉ एंड ऑर्डर नहीं है। यह कहकर सेना लगाना बहुत छोटी मानसिकता है। अन्ना का आंदोलन व्यवस्था में बदलाव लाना है। अब बदलाव का समय आ गया है। जनता जागती है या नहीं। यह कहना बहुत मुश्किल है। प्रधानमंत्री ने अन्ना को तीन बार चिट्ठी लिखकर यह कहा, गवर्नमेंट लोकपाल बिल ला रही हैं। यह टालने की प्रकिया है। एक आंदोलन दुबारा किया जाना चाहिए।
Photo: Manoj Shrestha
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva epo_Latn zho_Hant eng_Latn